cyanic-selkie/wikianc huggingface dataset:
Ալբերտ Զաֆի
Նախագահի պաշտոնում
1992 թվականի նոյեմբերին կայացած նախագահական ընտրություններում Զաֆին առաջին փուլում զբաղեցրել է առաջին տեղը՝ 45 % ձայներով, Ռացիրական՝ երկրորդ տեղը, 29 % ձայներով ։ 1993 թվականի փետրվարի 10-ին կայացած երկրորդ փուլում Զաֆին հաղթել է ՝ ստանալով ձայների 66,74 %-ը և նախագահի պաշտոնը զբաղեցրել մարտի վերջին։ 1993 թվականի հունիսին Զաֆիի կողմնակիցները ստացել էին ձայների մեծամասնությունը խորհրդարանական ընտրություններում։ Զաֆին, պայքարելով վարչապետ Ֆրանցիսկոսի հետ ավելի լայն լիազորությունների համար, 1995 թվականի սեպտեմբերին անցկացրել է հանրաքվե, որն էապես խարխլել է նախագահի լիազորությունները։ Դա նրան տվեց Ազգային ժողովի կողմից ներկայացված երեք թեկնածուներից վարչապետ ընտրելու իշխանությունը և վարչապետին հեռացնելու հնարավորությունը՝ չպահանջելով նոր ընտրություններ ։ Ռավունին հրաժարական է տվել 1995 թվականի հոկտեմբերին և Զաֆին նշանակել Էմմանուել Ռակուտուվահինիին, UNDD-ի ղեկավարին և գյուղական շրջանների զարգացման և հողային բարեփոխումների նախարարին ։
Նախագահի պաշտոնում Զաֆիի գտնվելը տնտեսական անկմամբ և կոռուպցիայի ու իշխանության չարաշահման մեղադրանքներով է նշվել։ 1996 թվականին Ռացիրակիի կուսակցությունը բողոքի զանգվածային ցույցեր կազմակերպեց Զաֆիի դեմ[ ։ 1996 թվականի հուլիսի 26-ին ԱԺ-ի կողմից նրան իմպիչմենտ է ներկայացվել՝ 134 պատգամավորներից 99-ը կողմ են, 32-ը դեմ, 3-ը ձեռնպահ են մնացել։ Սեպտեմբերի 4-ին Գերագույն Սահմանադրական դատարանը ճանաչեց իմփիչմենթը ։ Սեպտեմբերի 5-ին Զաֆին հայտարարել էր, որ իր պաշտոնը կլքի հոկտեմբերի 10-ին՝ իմփիչմենթը բնորոշելով որպես ահմանադրական պետական հեղաշրջում։ 1996 թվականի նախագահական ընտրություններում Զաֆին առաջադրեց իր թեկնածությունը ։
Քաղաքական գործունեությունը հրաժարականից հետո
1996 թվականին իր նախընտրական քարոզարշավի ընթացքում Զաֆին իր նախագահության խնդիրների մեջ մեղադրել է ընդդիմադիրներին և Արժույթի միջազգային հիմնադրամին ։ Կորցնելով իր աջակցության մեծ մասը՝ նոյեմբերի 3-ին կայացած ընտրությունների առաջին փուլում նա կարողացել է երկրորդ տեղը զբաղեցնել 23,39 % ձայներով, իսկ Ռացիրակին տրվել է 36,61 % ձայն ։ Դեկտեմբերի 29-ին կայացած երկրորդ փուլում Զաֆին ստացել է ձայների 49,29 %-ը, կորցրել է շուրջ 45 հազար ձայն և պարտվել Ռացիրակեին ։
1998 թվականին սկզբին Զաֆին Ռացիրակային մեղադրել է կեղծ ցուցմունքներրի, քիրվայության, Սահմանադրության խախտման մեջ՝ Ազգային ժողովի իշխանության հաշվին ապակենտրոնացման և նախագահության ամրապնդման համար։ 1998 թվականի փետրվարի 4-ին իմպիչմենտը չի հաջողվել. անհրաժեշտ 92 պատգամավորներից միայն 60-ն են քվեարկել հրաժարականի օգտին ։ 1998 թվականի մայիսին Զաֆին ընտրվել է Ազգային ժողովի ամենատարեց պատգամավոր ։ Այդ ժամանակ նա ապարդյուն պայքարում էր Անտսիրանանի նահանգի անջատման համար ։
Զաֆին դարձել է Հաշտեցման ազգային կոմիտեի (Comité de reconciliation nationale, CRN) առաջնորդը, որը հիմնադրվել է 2002 թվականի հունիսին ՝ 2001 թվականի ընտրություններին հաջորդած քաղաքական ճգնաժամի առաջատար մասնակիցների շրջանում ազգային հաշտեցմանը նպաստելու համար։ Ռավալումանանայի նախագահության ժամանակ Զաֆին սուր քննադատության էր ենթարկել նրան։ 2004 թվականի հուլիսի 8-ին ամբողջ երկրում նռնակաձիգի հարձակման ժամանակ Զաֆիի տան մոտ նռնակ է պայթել ։
2006 թվականի դեկտեմբերի 8-ին Զաֆիի տանը ոստիկանությունը խուզարկություն է իրականացրել գեներալ Ֆիդիի նկատմամբ կառավարության հետաքննության շրջանակներում։ Արձագանքելով այս ամենին՝ Զաֆին ասել է, որ ինքը նախագահ Ռավալոմանանին չի ճանաչում ։
2007 թվականի հունիսին Զաֆին մեկնել Էր Փարիզ, որտեղ հունիսի 8-ին հանդիպել էր Ռացիրակայի և նրա նախկին կառավարության անդամների հետ, որոնք նույնպես աքսորվել էին ։ Հունիսի 25-ին Զաֆին կրկին հանդիպել է նրանց հետ ։
Մասնակցություն քաղաքական ճգնաժամի լուծմանը
Նախագահ Ռավալոմանանան ստիպված էր հրաժարական տալ 2009 թվականի մարտին ժողովրդական բողոքների և զինված ապստամբության ընթացքում։ Ընդդիմության առաջնորդ Անդրի Ռադզուելինան զբաղեցրել է նախագահի պաշտոնը զինվորականների աջակցությամբ։ Նա Զաֆիին ընդգրկել է որպես խորհրդական և 2009 թվականի մարտի 31-ին հիմնադրված Բարձրագույն անցումային վարչակազմի 44 անդամից մեկը։ Զաֆին իր առարկություններն է հայտնել ապրիլի 1-ին կայացած մամուլի ասուլիսում անցումային կառավարության ստեղծման դեմ ՝ բողոքելով, որ Ռադզուելինան չի լսի իր խորհուրդները։ Սակայն ապրիլի 2-ին նա ներկա գտնվեց կառավարության խորհրդաժողովին ։
2009 թվականի օգոստոսի 4-ին Մապուտուում քաղաքական ճգնաժամի լուծման շուրջ բանակցությունների շրջանակներում Զաֆին հանդիպել է Ռադզուելինայի, Ռավալոմանանայի և Ռացիրակայի հետ՝ Մոզամբիկի նախկին նախագահ Ժոակին Չիսանոյի միջնորդությամբ   ։ Չորս առաջնորդների միջև երկարատև բանակցային գործընթացը հանգեցրեց նոյեմբերին չորս անձանց կողմից ստորագրված իշխանության բաժանման մասին համաձայնության  և չեղյալ հայտարարվեց 2009 թվականի դեկտեմբերից։ Ռադզուելինայի կառավարությունն արգելել է Զաֆիին վերադառնալ Մադագասկար բանակցություններից հետո, սակայն ավելի ուշ նրան թույլատրել են գալ։ 2009 թվականի դեկտեմբերի 18-ին Զաֆին հայտարարեց, որ Անդրի Ռադզուելինան պաշտոնանկ է արել վարչապետ Էժեն Մանգալազին, և որ ընդդիմությունը կձևավորի իր ազգային միասնության կառավարությունը՝ բանակին կոչ անելով զերծ մնալ մասնակցությունից ։
2010 թվականի նոյեմբերի 17-ին 30 սպաներից բաղկացած խումբը, գնդապետ Շառլ Անդրիանասուվինայի հրամանատարությամբ, ռազմական հեղաշրջման փորձ ձեռնարկեց։ Խռովությունը ճնշվել է, իսկ զինծառայողները հանձնվել են։ Ալբեր Զաֆին հայտարարել է, որ աջակցում է ապստամբներին և կարծում է, որ Անդրի Ռադզուելինան և վարչապետ Կամիլ Վիտալը պետք է հրաժարական տան.
Ծանոթագրություններ
Կատեգորիա:Քաղաքական գործիչներ Կատեգորիա:20-րդ դարի քաղաքական գործիչներ Կատեգորիա:Մադագասկարի նախագահներ Կատեգորիա:Կաթվածից մահացածներ
Բերյոզովի Գրուդ
Բերյոզովի Գրուդ (Березовий Груд), գյուղ Ուկրաինայի Ժիտոմիրի մարզի Լուգինսկի շրջանում։ Հիմնադրվել է 1735 թվականին։
2001 թվականի տվյալներով Բերյոզովի Գրուդ գյուղում բնակվում էր 177 մարդ։ Բնակավայրը զբաղեցնում է 1,2 կմ² տարածք։ Բնակչության խտությունը կազմում էր 147,5 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Լուգինսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1735 թվականին հիմնադրված բնակավայրեր
Չարլզ Ֆոքս
Չարլզ ֆոքս (Charles James Fox;), անգլիացի քաղաքական գործիչ և խորհրդարանական, «Ուիգ» կուսակցության ձախ թևի առաջնորդ, բրիտանական ազատականության գաղափարախոս, թագավոր որջ III-ի կտրուկ հակառակորդ ։
Կենսագրություն
Չարլզ Ջեյմս Ֆոքսը ծնվել է 1749 թվականի հունվարի 24-ին Վեստմինստերե։
Գրեթե իր ամբողջ քաղաքական կարիերայի ընթացքում նա ընդդիմության ներկայացուցիչ էր, ի սկզբանե գործում էր Էդմոնդ Բյորկի հետ դաշինքում և պաշտպանում անհատի անվերապահ ազատությունը պետական իշխանությունից։ Չարլզ Ֆոքսը երեք անգամ եղել է կառավարության անդամ (1782, 1783, 1806 թվականներ) որպես արտաքին գործերի նախարար (առաջինը Անգլիայի պատմության մեջ)։ Ֆոքսը բացասական էր վերաբերվում Անկախության պատերազմ Հյուսիսային Ամերիկայում գաղութների պայքարին և ֆրանսիական հեղափոխությանը։ Հասավ ստրկավաճառության վերացմանը։ Ֆոքսի «հավերժական» ընդդիմությունը նրան դարձրեց ծաղրանկարիչ Ջեյմս Գիլլեյի թիրախը։
Թաղված է Վեստմինստերյան աբբայությունում՝ նույն տարում մահացած Ուիլյամ Փիտ Կրտսերի կողքին։
Արտաքին հղումենր
Կատեգորիա:Մեծ Բրիտանիայի արտաքին գործերի նախարարներ Կատեգորիա:Անգլիայի քաղաքական գործիչներ Կատեգորիա:Անգլիացի պատմաբաններ Կատեգորիա:Օքսֆորդի համալսարանի շրջանավարտներ
Բոգդան Սալթանով
Կենսագրություն
Ծնվել է Նոր Ջուղայում, որտեղ և դարձել է անվանի արվեստագետ։ Ռուսաստանի ցար Ալեքսեյ Միխայլովիչի հրավերով 1666 թվականին խոջա Զաքար Սահրադյանի երաշխավորությամբ եղբոր հետ եկել է Մոսկվա։ Շուտով ձեռք է բերել շնորհալի ստեղծագործողի համբավ։ 1674 թվականին ընդունել է ուղափառություն և նրան շնորհվել է ազնվականի կոչում՝ Մոսկովյան ցուցակով։ 1685 թվականին նշանակվել է Մոսկվայի Կրեմլի Զինապալատի գեղանկարչական արվեստանոցի ղեկավար։ Ղեկավարել է Կրեմլի մի շարք շինարարական աշխատանքներ, ինչպես ռուսական իրականության մեջ առաջին հաղթական կամարի կառուցումը, ձևավորել այն Ազովը Պետրոս I-ի կողմից գրավելու առթիվ։ Ստեղծել է դիմանկարներ, թեմատիկ պատկերներ, սրբանկարներ, նկարազարդել է ձեռագրեր, ձևավորել պալատներ, վերանորոգել մի շարք եկեղեցիների և պալատների ներքին հարդարանքը։ Մատուցած ծառայությունների համար Ֆեոդոր Ալեքսեևիչ թագավորը Բոգդան Սալթանովին նվիրել է արծաթե գուշ (1682)։ Մահացել է 1703 թվականին Մոսկվայում։
Չհրապարակված տվյալներ
Նարիշկինյան պալատի նկարիչ, հայազգի ռուսական իշխան Իվան (Բոգդան) Սալթանովը եղել է ցար Ալեքսեյ Միխայլովիչի երկրորդ կնոջ՝ թագուհի Նատալիա Կիրիլովնայի սիրեկանը, որոնց իրական զավակն էլ հանդիսանում է՝ Ռուսիայի Մեծ ցար տիտղոսը կրող՝ Պետրոս առաջինը։
Ծանոթագրություններ
Կատեգորիա:Հայ նկարիչներ Կատեգորիա:Էթնիկ հայ նկարիչներ Կատեգորիա:Հայկական ծագմամբ ռուսներ
Բառիմաստ
Բառիմաստ, բառի բառային իմաստ, բառի բովանդակությունն է, այսինքն՝ նրա հնչյունական կազմի և օբյեկտիվ իրականության առարկայի, երևույթի, հատկանիշիև այլնի միջև եղած հարաբերակցությունը։ Բառի բառային իմաստն արտահայտում է առարկաների և երևույթների ճանաչված ոչ բոլոր հատկանիշները, այլ դրանցից միայն այնպիսինները, որոնք էական են համարվում կամ օգնում են մի առարկան տարբերել մյուսից։
Բառի բառային իմաստը տվյալ լեզվով խոսող հանրության գիտակցության մեջ ամրացված օբյեկտիվ իրականության առարկայի, երևույթի նկատմամբ ունեցած բառի վերաբերությունն է, նրա համապատասխանությունը։ Բառի բառային իմաստի առանձնահատկությունն այն է, որ բառն իբրև լեզվական միավոր իր բառային իմաստի համար հարաբերակցվում է արտալեզվային նյութի՝ օբյեկտիվ իրականության առարկաների ու երևույթների հետ։ Վերջիններս հասկացության շնորհիվ անմիջականորեն դառնում են բառիմաստի բաղադրատարր ։
Բառիմաստի տեսակները
Բառի բառային իմաստը գոյանում է նրա առարկայական (իրեղեն) իմաստից ու ածանցային իմաստից։
Աղբյուրներ
Կատեգորիա:Բառագիտություն
Մինգեչաուր
Մինգեչաուր (Mingəçevir), բնակչության թվով Ադրբեջանական Հանրապետության չորրորդ քաղաքը Մինգեչաուրի շրջանում։ Հանդիսանում է շրջանի վարչական կենտրոնը։ Մինգեչաուրից մինչև Բաքու հեռավորությունը 275 կմ է։ Բնակչությունը՝ ։
Մինգեչաուրն իր տնտեսական ներուժով, բնակչության քանակով համարվում է երկրի չորրորդ քաղաքն ու հանդիսանում է էներգետիկայի և արդյունաբերության, գիտության, կրթության և մշակույթի կենտրոնը։
Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Ելիզավետպոլի գավառում ։
Պատմություն
Մինգեչաուր ավանը հիմնադրվել է 1945 թվականին Մինգեչաուրի հիդրոէլեկտրակայանի կառուցման կապակցությամբ։ 1948 թվականին ստացել է քաղաքի կարգավիճակ։ Սակայն մինչ ավանի հիմնադրումը, բնակավայրը հայտնի էր դեռևս հին դարերից։
Մինգեչաուրի ջրամբար և հիդրոէլեկտրակայան
Մինգեչաուրի ջրամբարը Կովկասյան տարածաշրջանի խոշորագույն արհեստական ջրային ավազանն է։ Կառուցված է Կուր գետի վրա։ Նախագծվել է Մինգեչաուրի հիդրոէլեկտրակայանի պատնեշի կառուցման ժամանակ։ Մակերեսը կազմում է 605 կմ², ծավալը՝ 16,1 կմ³, երկարությունը՝ 70 կմ, առավելագույն լայնությունը՝ 18 կմ, միջին խորությունը՝ 27 մ ։ Մինգեչաուրի հիդրոէլեկտրակայանը Ադրբեջանի էներգետիկ ամենախոշոր ենթակառուցվածքն է։
Արտաքին հղումներ
Կատեգորիա:Ադրբեջանի քաղաքներ Կատեգորիա:Մինգեչաուրի շրջանի բնակավայրեր Կատեգորիա:1946 թվականին հիմնադրված բնակավայրեր
(1619) Ուետա
(1619) Ուետա (Ueta), աստերոիդ աստերոիդների հիմնական գոտում։ Հայտնաբերվել է 1953 թվականի հոկտեմբերի 11-ին Տեցույասու Մետանիի կողմից Կվասանում ։
Միջին հեռավորությունը Արեգակից կազմում է 2,241383 ա. մ., առավելագույնը մոտենում է 1,8477 ա. մ. հեռավորության վրա և հեռանում 2,6351 ա. մ. ։ Արեգակի շուրջ մեկ ամբողջական պտույտ է կատարում 1225,67 երկրային օրվա ընթացքում, իր ուղեծրով շարժվելով միջինում 0,293718 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,21° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1953 թվականին հայտնաբերված աստղագիտական մարմիններ Կատեգորիա:Տեցույասու Մետանիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սացու
Սացու (Satsu), գյուղ Էստոնիայի Իդա-Վիրումաա նահանգի Սոնդա շրջանում։
Արտաքին հղումներ
Կատեգորիա:Էստոնիայի Իդա-Վիրումաա նահանգի Սոնդա շրջանի բնակավայրեր Կատեգորիա:Էստոնիայի գյուղեր
Անգլիական իրավունք
Անգլիական իրավունք (English law), Անգլիայի և Ուելսի իրավական համակարգը, և Բրիտանական համագործակցության ներկրներում և ԱՄՆ-ում (բացի Լուիզիանա նահանագը) կիրառվող ընդհանուր իրավունքի համակարգի հիմքը։ Անգլիական իրավունքը տարածվել է ներկայիս Բրիտանական համագործակցության երկրներում Բրիտանական կայսրության ժամանակ, երբ այդ տարածքները բրիտանական գաղութներ էին։ Անգլիական իրավունքը դարձել է նշված երկրների մեծամասնության համար իրավական համակարգի հիմքը կամ էլ կարևորագույն և անբաժանելի մի մասը։
Գրականություն
Կատեգորիա:Անգլիական իրավունք
Սպառազինության մրցավազք
Առաջին համաշխարհային պատերազմի ժամանակ ցնցողական բնագետ Լ. Ֆ. Ռիչարդսոնը (1880-1953) նկատեց, որ անգլո-գերմանական սպառազինության մրցավազքն ուներ այն առանձնահատկությունը, որ երկրորդ փուլում Անգլիայի կառուցած լրացուցիչ նավերի թիվը մասամբ արտացոլում էր առաջին փուլում Գերմանիայի կառուցած նավերի թիվը, իսկ երրորդ փուլում Գերմանիայի կառուցած նավերի թիվը մասամբ արտացոլում էր երկրորդ փուլում Բրիտանիայում կառուցված նավեր թիվը։ Ռիչարդսոնը այս գործընթացքը ներկայացրեց տարբերությունների հավասարումների համակարգի միջոցով, որը կարող է ունենալ անկայուն (ինչպես 1914 թ.) և կայուն լուծում։ Մի քանի տասնամյակ շարունակ անտեսվելուց հետո Ռիչարդսոնի՝ սպառազինության մրցավազքի կաղապարը դարձյալ ուսումնասիրվում է թե՛ միջազգային հարաբերություններում և թե՛ տևափոխական կենսաբանության մեջ։ Սառը պատերազմի ժամանակաշրջանի բնորոշ կողմերից էր զենքի նորագույն տեսակների, հատկապես զանգվածային ոչնչացման զենքի, պատերազմի վարման եղանակների կատարելագործման ուղղությամբ ընթացող մրցավազքը։
Ամերիկայի Միացյալ Նահանգները և ԽՍՀՄ–ը տարեկան միլիարդավոր դոլարներ էին ծախսում սպառազինությունների ասպարեզում հակառակորդի նկատմամբ գերազանցություն ապահովելու նպատակով։1949 թվականին Խորհրդային Սոցալիստական Հանրապետությունների Միությունը նույնպես ստեղծեց ատոմային զենք, իսկ չորս տարի անց փորձարկեց աշխարհում առաջին ջերմամիջուկային ռումբը։
ԱՄՆ-ում ստեղծվեցին ռազմավարական ռմբակոծիչներ, իսկ ի պատասխան դրան՝ ԽՍՀՄ–ում՝ միջմայրցամաքային հրթիռներ։ Տիեզերքի նվաճումից հետո մրցավազքը տեղափոխվեց նաև այս ոլորտ։ Հետագայում միջուկային զենքին տիրապետող տերություններ դարձան նաև Մեծ Բրիտանիան, Ֆրանսիան, Չինաստանը (հետ սառը պատերազմյան շրջանում՝ նաև Իսրայելը, Հնդկաստանը, Պակիստանը)։ Ինչպես այն ժամանակներում, այնպես էլ մեր օրերում մարդկության գլխին դեռ կախված է միջուկային պատերազմի և դրա հետևանքով համաշխարհային քաղաքակրթության վերացման վտանգը։
Ամերիկայի Միացյալ Նահանգներն ապավինելով իր տնտեսական ավելի մեծ հզորությանը, ԽՍՀՄ–ին ներքաշեց սպառազինությունների մրցավազքի մեջ, որպեսզի տնտեսապես հյուծի իր հակառակորդին։ Այդ մրցավազքը մեծ վնաս էր հասցնում ԽՍՀՄ–ի տնտեսությանը, ինչն էլ դարձավ խորհրդային գերտերության կործանման գլխավոր պատճառներից մեկը։ Միջուկային զենքի կիրառման սպառնալիքը, տնտեսական, քաղաքական և հոգևոր–մշակութային առճակատումը մշտական վտանգ էին ներկայացնում միջազգային խաղաղությանն ու անվտանգությանը։
Երկու գերտերությունները՝ ԱՄՆ–ը և ԽՍՀՄ–ը, սառը պատերազմի տարիներին, ճիշտ է, կարողացան խուսափել միմյանց դեմ պատերազմելուց, սակայն նրանց միջև ռազմական հակամարտությունը դրսևորվեց տարածաշրջանային և տեղական պատերազմների միջոցով։ Դրանք ուղեկցվում էին երկու խմբավորումների ռազմական կամ քաղաքական միջամտությամբ այդ հակամարտություններին։ Ընդհանուր առմամբ՝ Երկրորդ աշխարհամարտի ավարտից հետո մինչև 1982 թվականին աշխարհում տեղի են ունեցել 255 պատերազմներ և ռազմական բախումներ։
Գրականություն
Կատեգորիա:Սառը պատերազմ
Աստերոիդների ցանկ (278601-278700)
Աստերոիդների ցանկ (278501-278600) * Աստերոիդների ցանկ * Աստերոիդների ցանկ (278701-278800)
Վարազ (Եվդոկիայի գավառ)
Վարազ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Եվդոկիայի գավառում ։ Գտնվում էր Եվդոկիա քաղաքից 8-10 կմ հյուսիս։
Պատմություն
Գյուղը կողոպտվել, իսկ բնակիչները կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։
Բնակչություն
XX դարի սկզբին ուներ 200 տուն՝ 1660 հայ բնակչով։
Տնտեսություն
Բնակչության հիմնական զբաղմունքը հացահատիկի մշակություն, այգեգործություն, անասնապահությունն ու արհեստներն էր։
(9480) Ինտի
(9480) Ինտի (Inti), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Վարազ (Եվդոկիայի գավառ)
Պատմամշակությաին կառույցներ
Վարազն ուներ Ս. Սարգիս անունով եկեղեցի։
(9480) Ինտի
Միջին հեռավորությունը Արեգակից կազմում է 3,124771 ա. մ., առավելագույնը մոտենում է 2,639 ա. մ. հեռավորության վրա և հեռանում 3,6105 ա. մ. ։ Արեգակի շուրջ մեկ ամբողջական պտույտ է կատարում 2017,56 երկրային օրվա ընթացքում, իր ուղեծրով շարժվելով միջինում 0,178434 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,59° անկյուն։
Վարազ (Եվդոկիայի գավառ)
Կրթություն
Գյուղն ուներ վարժարան ։
(9480) Ինտի
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վարազ (Եվդոկիայի գավառ)
Ծանոթագրություններ
Կատեգորիա:Արևմտյան Հայաստանի գյուղեր
Բերեստովկա (գյուղ, Լիպովեցի շրջան)
Բերեստովկա (Берестівка), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1600 թվականին։
2001 թվականի տվյալներով Բերեստովկա գյուղում բնակվում էր 445 մարդ։ Բնակավայրը զբաղեցնում է 1876 կմ² տարածք։ Բնակչության խտությունը կազմում էր 237,21 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Լիպովեցի շրջանի բնակավայրեր Կատեգորիա:Ուկրաինայի գյուղեր Կատեգորիա:1600 թվականին հիմնադրված բնակավայրեր
Կավկազսկոե (գյուղ, Մինուսինսկի շրջան)
Բնակչությունը վերջին գրանցված տվյալներով կազմում էր 1211 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:19-րդ դարում հիմնադրված բնակավայրեր Կատեգորիա:Ռուսաստանի Կրասնոյարսկի երկրամասի Մինուսինսկի շրջանի բնակավայրեր
Վիլհելմ II Օրանսկի
Վիլհելմ II Օրանսկի (Willem II van Oranje-Nassau; Հաագա ), Օրանսկի արքայազն, միացյալ նահանգների հանրապետությանի (բացի Ֆրիզլանդից) ստադոլդեր (ստադոդորդ)։
Կենսագրություն
Ծնվել է 1626 թվականին արքայազն Ֆրիդրիխ-Հայնրիխի ընտանիքում։ 1641 թվականին նա ամուսնացավ անգլիական թագավոր Չարլզ I Ստյուարտի դստեր՝ Մերի Հենրիետայի հետ. այս ամուսնության մեջ ծնվել է նրանց միակ երեխան՝ Վիլհելմ III Օրանացի։ 1647 թվականին, հոր մահից հետո, նա ընտրվեց Երեսնամյա պատերազմին մասնակցած Նիդեռլանդական զորքերի գլխավոր հրամանատար և գլխավոր հրամանատար։
Վեստֆալյան հաշտության ավարտին Վիլհելմը չի ցրում զորքերը և սկսում է սահմանափակել հզոր Պատրիկների կուսակցությունը՝ ապավինելով Միացյալ Նահանգների գեներալ պետությունների օգնությանը։ Պատրիկները, Յան դե Վիթի գլխավորությամբ, պաշտպանում էին Ամստերդամը, բայց Վիլհելմը ստանում էր զորքերը զենքի տակ պահելու պաշտոնական իրավունք ֆրանսիացիների հետ դաշինքում և նա մտադիր էր գրավել Անտվերպենը, բայց մահացավ 1650 թվականին ջրծաղիկից։
Գրականություն
Կատեգորիա:Կապիչի շքանշանի ասպետներ
Բալտազար Կորմակուր
Բալտազար Կորմակուր (Baltasar Kormákur Samper, ), իսլանդացի դերասան, ռեժիսոր և պրոդյուսեր։ Նա Լավագույն ֆիլմերի անվանակարգում մրցանակակիր է իր «101 Ռեյկյավիկ» (101 Reykjavík), «Ծովը» (Hafið) ֆիլմերի համար։
Ծանոթագրություններ
Կատեգորիա:Իսլանդացի դերասաններ Կատեգորիա:Իսլանդացի պրոդյուսերներ Կատեգորիա:Ռեյկյավիկ քաղաքում ծնվածներ Կատեգորիա:1966 ծնունդներ Կատեգորիա:Ռեժիսորներ
Pantera (ռոք խումբ)
Պանտերան եղել է հևի մետալ ժանրի ռոք խումբ, ստեղծվել է ԱՄՆ-ի, Տեխաս նահանգում 1981 թվականին, Էբոտ եղբայրների կողմից։ Վիննի Պոլը եղել է թմբկահար, Դայմբեգ Դառելը՝ կիթառահար, Ֆիլ Անսլեսմոն՝ վոկալիստ, իսկ Ռեքս Բրաունը՝ բասիստ։ 2004 թվականին մեկ այլ երաժշտական պրոյեկտի՝ Damageplan-ի համերգներից մեկի ժամանակ հանդիսատեսի առաջ շիզոֆրենիայով տառապող մի անձ գնդակահարելով սպանել է Դայմբեգ Դառելին՝ համերգին ներկա այլ զոհերի թվում։
Պանտերա-ի ալբոմներն են ՝
Կատեգորիա:1981 հիմնադրված երաժշտական խմբեր Կատեգորիա:Ամերիկյան ալտերնատիվ մետալ երաժշտական խմբեր
Օննիկ Գավուքյան
Օննիկ Գավուքյան (հայտնի է որպես «Գավուք», ), կանադահայ լուսանկարիչ ։
Արթին Գավուքի որդին է, Րաֆֆի և Էն Գավուքյանների եղբայրը ։
Կենսագրություն
Օննիկ Գավուքյանը ծնվել է 1945 թվականին Կահիրեում` Արթին և Լյուսի Գավուկյանների ընտանիքում ։ 1958 թվականից ընտանիքով հաստատվել է Տորոնտոյում։ Պապիկի` Հովհաննես Գավուքյանի և հոր պես ընտրել է լուսանկարչության ուղին և դարձել դիմանկարներ լուսանկարող ։
Գավուքը լուսանկարել է Ինդիրա Գանդիին, Եղիսաբեթ Բոուզ-Լայոնին, Եղիսաբեթ II-ին, Օսկար Փիթերսոն, Պիեռ Էլիոթ և Մարգարեթ Տրյուդոներին, Լեոնիդ Բրեժնևին, Պատրի Մակնիին, Հյուբերտ Համֆրիին, Փեթ Նիքսոնին ։
Կանադայի երեք նամականիշեր պատրաստվել են Գավուքի լուսանկարած դիմանկարների հիման վրա` Ռոլանդ Միչեների, Մորին Ֆորեստերի և Սամուել Մաքլաֆլինի ։
Արտաքին հղումներ
Կատեգորիա:Կանադահայ լուսանկարիչներ Կատեգորիա:Եգիպտոսից Կանադա արտագաղթածներ
Բոբրիչի
Բոբրիչի (Бобричі), գյուղ Ուկրաինայի Ժիտոմիրի մարզի Լուգինսկի շրջանում։ Հիմնադրվել է 1652 թվականին։
2001 թվականի տվյալներով Բոբրիչի գյուղում բնակվում էր 135 մարդ։ Բնակավայրը զբաղեցնում է 0,59 կմ² տարածք։ Բնակչության խտությունը կազմում էր 228,81 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Լուգինսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1652 թվականին հիմնադրված բնակավայրեր
Սեռական ցիկլ
Սեռական ցիկլը, գործում է ըստ փուլերի՝ հիպոթալամուսում, հիպոֆիզում, ձվարաններում, արգանդի լորձաթաղանթում, հեշտոցում, ձվափողերում և կաթնագեղձերում։ Տեղի են ունենում համապատասխան փոփոխություններ։ Դաշտանային ցիկլը, արգանդի լորձաթաղանթում տեղի ունեցող փոփոխություններն են սեռական ցիկլի ժամանակ։ Նորմայում ցիկլը տևում է 28 օր, և կազմված ՝ 3 շրջանից՝ դաշտանային, հետդաշտանային, նախադաշտանային։
Դաշտանային փուլ
Դաշտանային ցիկլի ժամանակ հիպոթալամուսում դադարում է լյուլիբերինի արտադրությունը, իսկ հիպոֆիզում՝ լյուտրոպինի։ Այդ իսկ պատճառով հետզարգացման է ենթարկվում ձվարանի դեղին մարմինը և դադարում է պրոգեստերոնի արտադրությունը։ Դրա հետևանքով արգանդի լորձաթաղանթի ֆունկցիոնալ շերտի ոլորուն զարկերակիկները սեղմվում են, որը հանգեցնում է արյունամատակարարման խանգարման։ Սնուցման խանգարման պատճառով ֆունկցիոնալ շերտը մեռուկանում է։ Որոշ ժամանակ անց սպազմը դադարում է, արյունամատակարարումը վերականգնվում, սակայն մեռուկացած պարուրաձև զարկերակիկների պատը թուլանում և պատռվում է, արդյունքում արյունը լցվում է ֆունկցիոնալ և բազալ շերտերի միջև։ Այս պահից սկսվում է դաշտանային ցիկլը։ Արյան մեծ քանակները հեռացնում են մեռուկացած ֆունկցիոնալ շերտը, որը հեռանում է արգանդից արյան հետ միասին։Դաշտանային ցիկլը բնականում տևում է 2-3 օր։ Այս օրերի ընթացքում սեռական հորմոնների քանակը նվազագույնն է, քանի որ դեղին մարմինը հետզարգացած է, իսկ ֆոլիկուլները դեռ չեն մտել մեծ աճի շրջան և չեն արտադրում էստրոգեն։
Հետդաշտանային փուլ
Հետդաշտանային կամ պրոլիֆերատիվ փուլում հիպոթալամուսում արտադրվում է ֆոլիլիբերին, իսկ հիպոֆիզում՝ ֆոլիտրոպին։ Այդ պատճառով ֆոլիկուլների մի մասը մտնում է մեծ աճի շրջան, դրանցում սկսում է արտադրվել էստրոգեն, որի ազդեցությամբ վերականգնվում են արգանդի գեղձերը և ֆունկցիոնալ շերտը։ Հետդաշտանային փուլը տևում է 12-14 օր մինչև նոր ձվազատումը։ Հատկապես բուռն կերպով 5-11-րդ օրերին, բազալ շերտի շնորհիվ վերականգնվում են արգանդի այն գեղձերը, որոնք ունեն ուղիղ ընթացք և չեն պարունակում արտազատուկ։ Ամբողջապես վերականգնվում է ֆունկցիոնալ շերտը՝ լորձաթաղանթի էպիթելը և սեփական թիթեղը։11 օրից սկսվում է հարաբերական հանգստի շրջանը, որից 12-14-րդ օրերին տեղի է ունենում ձվազատում՝ ադենոհիպոֆիզի կողմից առատ լյուտրոպինի սինթեզի շնորհիվ։
Նախադաշտանային փուլ
Ձվազատումից հետո պատռված ֆոլիկուլի տեղում առաջանում է դեղին մարմին, և սկսվում է պրոգեստերոնի սինթեզը,որի ազդեցությամբ ընթանում է նախադաշտանային փուլը։ Այդ ընթացքում արգանդի լորձաթաղանթն այտուցվում է, արգանդի գեղձերը ոլորվում են, լցվում թանձր լորձային արտազատուկով, որը պարունակում է մեծ քանակով գլիկոգեն։ Արգանդի լորձաթաղանթը պատրաստվում է ընդունել բեղմնավորված ձվաբջիջը։ Եթե ձվաբջիջը բեղմնավորվում է, ապա ֆունկցիոնալ շերտը վերածվում է ընկերքի մայրական մասի, որը երեխայի ծնվելուց հետո շերտազատվում և հեռացվում է արգանդի խոռոչից։
Աղբյուրներ
Կատեգորիա:Սեքսոլոգիա Կատեգորիա:Բազմացում Կատեգորիա:Բազմացման ֆիզիոլոգիա
Սեցուվեռե
Սեցուվեռե (Sätsuvere), գյուղ Էստոնիայի Յիգևամաա նահանգի Տոռմա շրջանում։
2011 թվականի տվյալներով գյուղում բնակվում էր 20 մարդ։
Արտաքին հղումներ
Կատեգորիա:Էստոնիայի Յիգևամաա նահանգի Տոռմա շրջանի բնակավայրեր Կատեգորիա:Էստոնիայի գյուղեր
Շախվորոստովկա (գյուղ, Միրգորոդի շրջան)
Շախվորոստովկա (Шахворостівка), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Շախվորոստովկա գյուղում բնակվում էր 773 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Միրգորոդի շրջանի բնակավայրեր Կատեգորիա:Ուկրաինայի գյուղեր
Տերեգեղ
Տերեգեղ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Աշուն
Աշուն, տարվա չորս եղանակներից մեկը, գտնվում է ամռան և ձմռան միջև։ Աշունը անցումային ժամանակաշրջան է, երբ օրվա լուսավորվածությունն ու օդի ջերմաստիճանն աստիճանաբար նվազում են։
Օրացուցային աշուն
Կազմված է երեք ամիսներից՝ Հյուսիսային կիսագնդում՝ սեպտեմբեր, հոկտեմբեր և նոյեմբեր, իսկ Հարավայինում՝ մարտ, ապրիլ և մայիս։ Հյուսիսային կիսագնդում տևում է աշնանային գիշերահավասարի օրից (սեպտեմբերի 23) մինչև ձմեռային արևադարձի օրը (դեկտեմբերի 22), Հարավային կիսագնդում՝ գարնանային գիշերահավասարի օրից (մարտի 21) մինչև ամառային արևադարձի օրը (հունիսի 22)։
Գրական ստեղծագործություններում
Կատեգորիա:Տարվա եղանակներ Կատեգորիա:Ժամանակ Կատեգորիա:Եղանակ
Օվերի բնանկար անձրևից հետո
Օվերի բնանկար անձրևից հետո» (Paysage d'Auvers apres la pluie, Landschap bij Auvers na de regen) կամ «Բնանկար սայլակով և գնացքով» (Paysage avec chariot et train, Landschap met rijtuigje en trein), նկարվել է 1890 թվականին նիդերլանդացի նկարիչ Վինսենթ վան Գոգի (1853-1890) կողմից։ Նկարը պատկանում է Պուշկինի անվան Կերպարվեստի թանգարանին (Մոսկվա), գտնվում է 19-20-րդ դարերի Եվրոպայի և Ամերիկայի արվեստի թանգարանում ։ Պատկերի չափերը՝ 72×90 սմ ։
Պատմություն
«Օվերի բնանկար անձրևից հետո» նկարը նկարվել է 1890 թվականին՝ նկարչի մահվանից որոշ ժամանակ առաջ։ Դրանից հետո այն անցավ նկարչի եղբորը՝ Թեոդորոս վան Գոգին։ 1891 թվականին՝ Թեո վան Գոգի մահվանից հետո, նկարը մնաց նրա այրուն՝ Յոհաննա վան Գոգ-Բոգներին (Johanna van Gogh-Bonger)։
Մինչև 1919 թվականը «Օվերի բնանկար անձրևից հետո» նկարը գտնվում էր ձեռնարկատեր և կոլեկցիոներ Իվան Աբրամովիչ Մորոզովի հավաքածուում։ 1919 թվականին նկարը տեղափոխվեց Նոր արևմտյան գեղանկարչության երկրորդ թանգարան։ 1923 թվականին այն միացավ Նոր արևմտյան գեղանկարչության առաջին թանգարանին, ինչի արդյունքում կազմավորվեց Նոր արևմտյան արվեստի պետական թանգարանը, որտեղ նկարը պահպանվեց մինչև 1948 թվականը՝ թանգարանի լուծարումը։ Դրանից հետո նկարը տեղափոխվեց Պուշկինի անվան Կերպարվեստի թանգարան (Մոսկվա), որտեղ էլ մինչ օրս պահպանվում է ։
Նկարագրություն
Վինսենթ վան Գոգը նկարի վրա աշխատել է Օվեր Սյուր Ուազ քաղաքում, որտեղ նա անցկացրել է իր կյանքի վերջին ամիսները։ Նկարի կենտրոնում պատկերված է սայլակ, որը ուշադրություն է գրավում իր վառ կարմրանարնջագույն անիվով։ Այն կարող է մեկնաբանվել որպես կյանքի, շարժման և արևի սիմվոլ։ Վառ գույներով ներկայացված են դաշտերը, օգտագործված են ոչ միայն կանաչ, այլև երկնագույն, կարմիր և այլ գույների երանգները ։
Նկարի ստեղծման մասին նկարագրված է քրոջը՝ Վիլ վան Գոգին ուղղված նամակում ։
Արտաքին հղումներ
Կատեգորիա:Վինսենթ վան Գոգի նկարներ Կատեգորիա:1890 նկարներ Կատեգորիա:Մոսկվայի Պուշկինի անվան կերպարվեստի թանգարանի նկարներ Կատեգորիա:Բնանկարներ
QRպեդիա
Քյուարպեդիա, շարժական ինտերնետի վրա գործող համակարգ, որն օգտագործում է QR կոդերը Վիքիպեդիա հոդվածները օգտվողներին իրենց  նախընտրած լեզվով հասանելի դարձնելու համար   ։ QR կոդերը հեշտությամբ կարող են գեներացվել ցանկացած Uniform Resource Identifier-ին (URI) ուղղակիորեն հղվելու նպատակով, սակայն QR-պեդիա համակարգը ավելացնում է լրացուցիչ ֆուկցիոնալություն։
Գործընթաց
Երբ օգտվողը իր շարժական սարքով սկանավորում է QR-կոդը, սարքը ձևափոխում է QR-կոդը Uniform Resource Locator (URL) օգտվելով "qrwp.org" դոմեյնի անվամբ, որի արդյունքում որոշվում է Վիքիպեդիա հոդվածի վերնագիրը և հարցում է ուղարկվում QRպեդիայի վեբ սերվերին, միաժամանակ հաղորդելով սարքի լեզվի նախընտրությունը ։ Այնուհետև QRպեդիայի սերվերը օգտվում է API-ից պարզելու սարքի նախընտրած լեզվով կա արդյոք համապատասխան հոդված, եթե այո, ապա այն ուղարկում է սարքին հարմար ձևաչափով ։ Իսկ եթե նախընտրած լեզվի տարբերակը գոյություն չունի, ապա QR-պեդիա սերվերը առաջարկում է ընտրություն առկա լեզուներով կամ թարգմանություն Google translation-ի միջոցով։
Ծանոթագրություններ
Կատեգորիա:Վիքիպեդիա Կատեգորիա:Ազատ ծրագրային ապահովում
ՄՊՀ ժուռնալիստիկայի ֆակուլտետ
'''Մ.Վ. Լոմոնոսովի անվան Մոսկվայի Պետական Համալսարանի ժուռնալիստիկայի ֆակուլտետ''' (Факультет журналистики Московского государственного университета им. М. В. Ломоносова), ՄՊՀ հումանիտար ֆակուլտետներից մեկն է։ Զբաղեցնում է Մոսկվայի կենտրոնում գտնվող և 1830-ականներին Եվգրաֆ Տյուրինի նախագծով վերակառուցված համալսարանի Լսարանային կորպուսը, Մանեժի դիմաց։
Արտաքին հղումներ
Ժուռնալիստիկայ* Կատեգորիա:Բուհերի ժուռնալիստիկայի ֆակուլտետներ
(9481) Մենչու
(9481) Մենչու (Menchu), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,286814 ա. մ., առավելագույնը մոտենում է 2,0697 ա. մ. հեռավորության վրա և հեռանում 2,5039 ա. մ. ։ Արեգակի շուրջ մեկ ամբողջական պտույտ է կատարում 1263,12 երկրային օրվա ընթացքում, իր ուղեծրով շարժվելով միջինում 0,285008 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,74° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(1620) Գեոգրաֆոս
(1620) Գեոգրաֆոս (Geographos), աստերոիդ ապոլոնի ընտանիքում։ Հայտնաբերվել է 1951 թվականի սեպտեմբերի 14-ին Ալբերտ Վիլսոնի և Ռուդոլֆ Մինկովսկու կողմից Պալոմարում ։
Միջին հեռավորությունը Արեգակից կազմում է 1,245486 ա. մ., առավելագույնը մոտենում է 0,8275 ա. մ. հեռավորության վրա և հեռանում 1,6635 ա. մ., իսկ Երկրի ուղեծրին Գեոգրաֆոս աստերոիդը նվազագույնը մոտենում է 0,0304 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 507,7 երկրային օրվա ընթացքում, իր ուղեծրով շարժվելով միջինում 0,709081 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,34° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1951 թվականին հայտնաբերված աստղագիտական մարմիններ Կատեգորիա:Ալբերտ Վիլսոնի կողմից հայտնաբերված աստերոիդներ Կատեգորիա:Ռուդոլֆ Մինկովսկու կողմից հայտնաբերված աստերոիդներ Կատեգորիա:Ապոլոնի ընտանիքի աստերոիդներ
Բամիան (քաղաք)
Պատմություն
Բամիանը աշխարհահռչակ է դարձել 2001 թվականին, երբ այդ արձանները, չնայած բազմաթիվ երկրների բողոքների, այդ թվում նաև իսլամադավան երկրների, ոչնչացվել են թալիբանների կողմից։ Նույն տարվա նոյեմբերին թալիբները, Հյուսիսային ալյանսաների կողմից հարձակման պատճառով ստիպված են եղել լքել քաղաքը։
Արտաքին հղումներ
Կատեգորիա:Աֆղանստանի քաղաքներ Կատեգորիա:Մ.թ.ա. 2800 թվականին հիմնադրված բնակավայրեր Կատեգորիա:Մետաքսի ճանապարհի բնակավայրեր
Մարգարիտ Թյուդոր
Մարգարիտ Թյուդոր (Margaret Tudor, ), Շոտլանդիայի թագուհի։
Ջեյմս IV թագավորի կինը։
Մարգարիտն անգլիական թագավոր Հենրի VII-ի և Էլիզաբեթ Յորքիի ավագ դուստրն էր։ Նրա ավագ եղբայրը՝ Արթուր, մահացել է պատանի տարիքում։ Իսկ փոքրին՝ Հենրի VIII, բախտ էր վիճակած լինել Անգլիայի ամենահայտնի միապետը։ Ինչպես իր եղբայրը, այնպես Մարգարիտը տիրապետում էր ուժեղ կամային և կրքոտ բնավորության, ինչպես նաև գերազանց առողջության։ Չնայած, նրանց հարաբերությունը այդքան էլ ջերմ չէին։ Փոքր քրոջ Մարիայի հետ չուներ ոչ մի ընդհանրություն։ Հետագայում Հենրի VII-ի և Էլիզաբեթ Յորքիի այդ երեք շառավիղներին վիճակված էր գրեթե մեկ դար պայքարել անգլիական գահի համար մեկը մյուսի հետ։
Ամուսնությունը Ջեյմս IV-ի հետ
1509 թվականին Մարգարիտի հոր՝ Հենրի VII, մահից հետո, Անգլիայի գահին բարձրացավ նրա եղբայրը՝ Հենրի VIII։ Անգլո-շոտլանդական հարաբերությունները միանգամից չքացան։ Իրադրությունը սրում էր այն փաստը, որ Հենրի VIII-ը դեռ զավակ չուներ, և գահի ժառանգորդ էր համարվում Մարգարիտը։ Անգլիական գահի նկատմամբ շոտլանդական թագավորակն զույգի հավակնությունը լավ արտահայտված էր, այն բանով, որ նրանք իրենց երկրորդ որդուն՝ ծնված 1509 թվականին, անվանել էին Արթուր՝ ի պատիվ Բրիտանական առասպելական թագավորի (չնայած այդ երեխան չապրեց մինչև երկու տարեկան)։ Անգլո-շոտլանդական հարաբերությունների սրման դեպքում Մարգարիտը փորձում էր համոզել Ջեյմսին պահպանել խաղախությունը, բայց 1513 թվականին շոտլանդական թագավորը սկսեց պատերազմ Անգլիայի դեմ, և սպանվեց ճակատամարտում։
Պայքար ռեգենտի համար
Ամուսնու մահից հետո Մարգարիտը դարձավ ռեգենտի իր միամյա որդու՝ Ջեյմս V, օրոք։ Այնուամենայնիվ նրա անգլիական ծագումը, և երկրորդ ամուսնությւոնը՝ կնքված 1514 թվականին շոտլանդական բարոնի հետ, թագուհու դեմ տրամադրեց շոտլանդական պալատականների մեծ մասին։ Որի արդյունքում 1515 թվականի մայիսին ռեգենտի պաշտոնը տրվեց Ջոն Ստյուարտին (John Stewart), իսկ Մարգարիտան ստիպված էր ժամանակավոր լքել թագավորությունը։
Ջոն Ստյուարտի կառավարման տարիներին Մարգարիտան ֆրանսիական քաղաքականության ընդդիմությունում էր։ Այնուամենայնիվ նա այդ ժամանան չէր հանդիսանում Շոտլանդիայում անգլիական լրտես՝ թագավորի ազդեցությամբ։ «Անգլիական» միության առաջնորդ դարձավ թագուհու երկրորդ ամուսինը, որի հետ 1517 թվականին գտնվում էր ծայրահեղ վատ հարաբերությունների մեջ և նախաձեռնեց ամուսնալուծության գործընթացը։ 1524 թվականին միավորվեց կոմս Արրանի (James Hamilton) հետ, և նորից ստացավ Շոտլանդիայի ռեգենտի պաշտոնը։ Երեք տարի անց ավարտվեց թագուհու ամուսնալուծությունը, և նա կարողացավ նորից ամուսնանալ։
Մարգարիտը և Ջեյմս V-ը
1528 թվականի գարնանը Մարգարիտը կազմակերպեց որդու՝ Ջեյմս V, փախուստը Էդինբուրգից, որտեղ նա գտնվում էր Անգուսի հսկողության տակ։ Երիտասարդ թագավորը ժամանեց իր մոր ամրոց։ Շուտով հավաքվեցին բոլոր խոշոր շատլանդական բարոնները և կազմակերպեցին Անգուսի վտարումը։ Ջեյմս V-ի ինքնուրույն կառավրամանը անցնելուց հետո նրա մայրը որոշ ժամանակ մնաց թագավորական խորհրդի կազմում, բայց աստճանաբար որդու հետ հարաբերությունները վատացան։ Թագավորը կասկածում էր, որ մայրը մասնակից է դավադրության՝ կազմակերպված Հենրի VIII-ի կողմից՝ իրեն առեվանգելու համար։ Թագավորը մերժեց մորը՝ չհաստատելով նրա ամուսնալուծությունը երրորդ ամուսնուց, ինչը նույնպես չէր նպաստում նրանց հարաբերությունների լավացմանը։
1541 թվականին Մարգարիտ Թյուդորը մահացավ։ Մարգարիտի ծոռը՝ Շոտլանդիայի թագավոր Ջեյմս VI-ը, ժառանգել էր Անգլիայի գահին նրա իրավունքը, 1603 թվականին կդառնար անգլիական թագավոր՝ Հենրի VIII-ի դուստրերից վերջինի մահից հետո։
Գրականություն
Կատեգորիա:Թյուդորներ
Մոգապաշտե
Մոգապաշտե, հայկական արական անուն։ Առաջացել է հայերեն մոգ և պաշտել բառերից։ Նշանակում է «մոգերին ծառայող» ։
Ծանոթագրություններ
Կատեգորիա:Հայկական արական անձնանուններ
Կատայկա
Կատայկա (Катайка, Ҡатай), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 28 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելորեցկի շրջանի բնակավայրեր
Լեալես (դեպարտամենտ)
Լեալես (դեպարտամենտ) (Departamento de Leales) դեպարտամենտ Արգենտինայում, Տուկուման պրովինցիայի կազմում։ Տարածքը՝ 2027 կմ2։ Բնակչությունը՝ 63,7 հազար մարդ։ Բնակչության խտությունը՝ 25,2մարդ/կմ2։ Վարչական կենտրոն՝ Բելյա Վիստա։
Խոշորագույն բնակավայրերը
Կատեգորիա:Արգենտինայի դեպարտամենտներ
Աստերոիդների ցանկ (106001-106100)
Աստերոիդների ցանկ (105901-106000) * Աստերոիդների ցանկ * Աստերոիդների ցանկ (106101-106200)
Տրամաբանական քառակուսի
Տրամաբանական քառակուսի, ավանդական տրամաբանության մեջ՝ սխեմա, որով ակնառու ձևով ներկայացվում են դատողության չորս հիմնական՝ նույն տերմիններն ունեցող, բայց քանակով կամ (և) որակով տարբերվող տեսակների հարաբերություններն ըստ բնույթի, դրա հիման վրա էլ՝ հարաբերություններն ըստ ճշմարտային արժեքի (առաջարկել է Միքայել Պսելլոսը, XI դ․)։ Այդ դատողություններն են՝ ընդհանուր–հաստատական՝ А (SaP), մասնավոր–հաստատական՝ I (SiP), ընդհանուր–ժխտական՝ Е (SeP), մասնավոր–ժխտական՝ Օ (SoP)։ A-ն և E-ն գտնվում են հակադիմության հարաբերության մեջ, A-ն և Օ–ն՝ հակասության և այլն։ Հարաբերություններն ըստ ճշմարտային արժեքի որոշվում են հետևյալ կերպ, եթե հակադեմ (հակադիմության հարաբերության մեջ գտնվող) դատողություններից մեկը ճշմարիտ է, ապա մյուսը կեղծ է, իսկ եթե մեկը կեղծ է, ապա մյուսն անորոշ է (որոշ դեպքերում ճշմարիտ է, այլ դեպքերում՝ կեղծ), եթե ենթահակադեմ դատողություններից մեկը ճշմարիտ է, ապա մյուսն անորոշ է, իսկ եթե մեկը կեղծ է, ապա մյուսը ճշմարիտ է, եթե հակասող դատողություններից մեկը ճշմարիտ է, ապա մյուսը կեղծ է, իսկ եթե մեկը կեղծ է, ապա մյուսը ճշմարիտ է, եթե ստորադիր դատողություններից ընդհանուրը ճշմարիտ է, ապա մասնավորը նույնպես ճշմարիտ է, իսկ եթե ընդհանուրը կեղծ է, ապա մասնավորն անորոշ է, եթե մասնավորը ճշմարիտ է, ապա ընդհանուրն անորոշ է, իսկ եթե մասնավորը կեղծ է, ապա ընդհանուրը նույնպես կեղծ է։ Տրամաբանական քառակուսու սկզբունքով կարելի է ներկայացնել նաև մոդալ դատողությունների հարաբերությունները։
Կատեգորիա:Տրամաբանություն
Համազասպ Սրվանձտյան
Համազասպ Սրվանձտյան (Սրվանձտյան Համազասպ Խաչատուրի), հայ ազգային-ազատագրական շարժման գործիչ։
Գարեգին Սրվանձտյանի եղբոր որդին։
Մինչև Առաջին համաշխարհային պատերազմը
Նախակրթարանն ավարտելուց հետո սովորել է ոսկերչություն և ժամագործություն։ Վաղ հասակից ներգրավվել է հեղափոխական շարժման մեջ։ Եղել է Արմենական, ապա՝ ՀՅԴ կուսակցության անդամ։ Խուսափելով թուրք իշխանությունների հետապնդումներից՝ հեռացել է Վանից, անցել Երևան, Շուշի։ Մասնակցել է 1905-1906 թվականների հայ-թաթարական կռիվներին։ Քաջությամբ աչքի է ընկել հատկապես 1905 թվականի օգոստոսի 22-ին Ասկերանի կիրճում մղված մարտում, երբ 200 հոգուց բաղկացած թուրքական ջարդարարների ջոկատից ողջ մնացին միայն 6-ը։ 1906 թվականին կազմակերպել է Գանձակի հայության պաշտպանությունը թաթարական ոտնձգություններից։ 1908 թվականին, ՀՅ Դաշնակցական գործիչների հետ, ձերբակալվել է ցարական կառավարության կողմից, դատապարտվել մահվան, սակայն այն փոխարինվել է 15 տարվա տաժանակրությամբ (Սիբիր)։ 1913 թվականին փախել է բանտից, անցել Եվրոպա, ապա Կ. Պոլիս։ 1914 թվականին Կարինում կայացած ՀՅԴ կուսակցության 8-րդ ընդհանուր ժողովում կտրականապես դեմ է արտահայտվել երիտթուրքերի հետ որևէ համագործակցության։
Առաջին համաշխարհային պատերազմ
Առաջին համաշխարհային պատերազմի ժամանակ մասնակցել է հայկական կամավորական շարժմանը, նշանակվել կամավորական 3-րդ գնդի հրամանատար։ Մասնակցել է բազմաթիվ ճակատամարտերի։ Ապահովել է Բասենի և Ալաշկերտի շրջանից հայ բնակչության անվտանգ գաղթը։ Եղել է 1915 թվականի մայիսին Վանն ազատագրող հայ կամավորներից, կռվել է Բիթլիսի ուղղությամբ (հուլիսին), հոկտեմբերին՝ հաջող արշավանք ձեռնարկել Խիզան։ Ռուսաստանում 1917 թվականի Փետրվարյան հեղափոխությունից հետո նշանակվել է Ալաշկերտի շրջանի զինվորական ոստիկանության հրամանատար (մինչև ռուսական զորքերի կողմից Կովկասյան ռազմաճակատը լքելը)։ 1918 թվականին կռվել է Բաքվի կոմունայի համար, Հայկական բրիգադի (3000 զինվոր ու սպա) հրամանատարն էր, դրսևորել է ռազմավարի, հմուտ կազմակերպչի կարողություններ, վճռական դեր խաղացել դեպի Գանձակ և Եվլախ հարձակողական գործողությունների ժամանակ և 4 ամիս շարունակ հետ մղել Բաքու արշավող թուրքական գերակշիռ ուժերը։ Բաքվի կոմունայի անկումից հետո անցել է Պարսկաստան։
Հայաստանի Առաջին Հանրապետություն
1918 թվականին (Առաջին համաշխարհային պատերազմում Օսմանյան կայսրության պարտությունից հետո) վերադարձել է Հայաստան, նշանակվել Նոր Բայազետի շրջանի զորամասերի հրամանատար, մասնակցել է Հայաստանի Հանրապետության պաշտպանությանը, 1920 թվականի Մայիսյան ապստամբության և թուրք-թաթարական խռովությունների ճնշմանը։ Հայաստանում խորհրդային իշխանության հաստատումից հետո Խորհրդային Հայաստանի զինվորական կոմիսար Ավիս Նուրիջանյանի հրավերով, որի հետ մտերմացել էր Բաքվում, եկել է Երևան՝ նոր իշխանությանն օգտակար լինելու և համագործակցության մտադրությամբ, սակայն, ձերբակալվել է բոլշևիկների կողմից և 1921 թվականի փետրվարի 18-ին Երևանի բանտում գազանաբար սպանվել կացնով՝ թուրք դահիճի ձեռամբ։
Գրականություն
Կատեգորիա:Հայ գեներալներ Կատեգորիա:Հայ հրամանատարներ Կատեգորիա:Հայ քաղաքական գործիչներ Կատեգորիա:Առաջին համաշխարհային պատերազմի մասնակիցներ Կատեգորիա:Հայերն Օսմանյան կայսրությունում Կատեգորիա:Վանում ծնված անձինք Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Լիբանանի վարչական բաժանում
Լիբանանի Հանրապետությունը բաժանված է 6 մարզերի (محافظة - մուհաֆազա), որոնք իրենց հերթին բաժանվում են 25 շրջաների (قضاء - կադա)։ Իսկ շրջաներն բաժանվում են համայնքների։
Սաուառու
Սաուառու (Sauaru), գյուղ Էստոնիայի Սաարեմաա նահանգի Պիհտլա շրջանում։
Լիբանանի վարչական բաժանում
Ծանոթագրություններ
Կատեգորիա:Լիբանանի վարչական բաժանում
Սաուառու
2011 թվականի տվյալներով գյուղում բնակվում էր 11 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Պիհտլա շրջանի բնակավայրեր Կատեգորիա:Էստոնիայի գյուղեր
Եփրեմ վարդապետ
Եփրեմ վարդապետ, XVII դարի հայ տաղասաց։ Ունի աշխարհիկ և հոգևոր տաղեր։ Սովորել է Էջմիածնում, աշակերտել Հակոբ Ջուղայեցի կաթողիկոսին։ Եղել է Ադրիանապոլսի առաջնորդ։ Հայաբնակ վայրերից հավաքելով մեծ թվով տաղեր ու դրանց վրա ավելացնելով իր հեղինակությունները՝ կազմել է Տաղարան և արտագրել տվել 1695 թ.։ Այդ Տաղարանը գտնվում է Երևանի Մատենադարանում։ Նրա չափածո հիշատակարանում Եփրեմ վարդապետը վկայում է, որ իր օրոք տակավին գոյատևում էին խազերով երգելու և աշակերտներին սովորեցնելու միջնադարյան ավանդույթները։
Ծանոթագրություններ
Կատեգորիա:Հայ տաղասացներ
Բոգդանովկա (գյուղ, Լիպովեցի շրջան)
Բոգդանովկա (Богданівка), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1700 թվականին։
2001 թվականի տվյալներով Բոգդանովկա գյուղում բնակվում էր 306 մարդ։ Բնակավայրը զբաղեցնում է 1,62 կմ² տարածք։ Բնակչության խտությունը կազմում էր 188,89 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Լիպովեցի շրջանի բնակավայրեր Կատեգորիա:Ուկրաինայի գյուղեր Կատեգորիա:1700 թվականին հիմնադրված բնակավայրեր
Գարուն
Գարուն, չորս տարվա եղանակներից մեկն է, գտնվում է ձմռան և ամռան միջև։ Գարունը անցումային ժամանակաշրջան է, երբ օրվա լուսավորվածությունը և օդի ջերմաստիճանը աստիճանաբար ավելանում են, և ակտիվանում է բուսականության և կենդանի օրգանիզմների գործունեությունը։
Աստղագիտական գարունը սկսում է գարնանային գիշերահավասարով՝ հյուիսային կիսագնդում մարտի 20-ին (նահանջ տարին մարտի 21-ին), իսկ հարավային կիսագնդում սեպտեմբերի 22-ին կամ 23-ին և ավարտվում է ամառային արևակայունությամբ, որը հյուսիսային կիսագնդում հունիսի 21-ին (նահանջ տարին մարտի 20-ին կամ 21-ին) է, իսկ հարավային կիսագնդում՝ դեկտեմբերի 21-ին կամ 22-ին ։
Օրացուցային գարուն
Կազմված է երեք ամիսներից՝ Հյուսիսային կիսագնդում՝ մարտ, ապրիլ և մայիս, իսկ Հարավայինում՝ սեպտեմբեր, հոկտեմբեր և նոյեմբեր։
Ծանոթագրություններ
Կատեգորիա:Տարվա եղանակներ
Մոմեղեն
Մոմեղեն, հայկական արական անուն։ Առաջացել է հայերեն մոմեղեն՝ «մոմից շինված» բառից։ Մեկ անգամ հիշատակվել է 15-րդ դարում ։
Ծանոթագրություններ
Կատեգորիա:Հայկական արական անձնանուններ
Տերպենճի
Տերպենճի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ալեքսանդր Գյոր
Պիտեր Ալեքսանդր Գյոր (գերմ. ՝ [ɡøːɐ̯]; ), անգլիացի կոմպոզիտոր և ակադեմիկոս։
Գյորը ծնվել է Բեռլինում 1932 թվականին, դիրիժոր և կոմպոզիտոր Վալտեր Գյորի ընտանիքում։ Քսան տարեկան հասակում նա դարձավ բրիտանացի հետպատերազմյան կոմպոզիտորների Մանչեսթերի դպրոցի կենտրոնական դեմք։ 1955–56-ին նա մասնակցել է Օլիվյե Մեսիենի Փարիզում անցկացրած դասընթացին։ Իր ստեղծագործությունների մեջ, ներառյալ դաշնամուրային տրիոն (1966), «Արդենը պետք է մեռնի» օպերան (1966 թ.), երաժշտական-թատերական «Տրիպտիխ»-ը (1968–70 թթ.), նվագախմբային  «Մետամորֆոզ/պար» (1974 թ.) և լարային քառյակ թիվ 3-ը (1975–76), բացահայտվեց Գյորի ձայնը։ 1976 թ. Պսալմ IV- ի «սպիտակ նոտայից» սկսած Գյորը կոչ արեց վերադառնալ ստեղծագործելու ավելի ավանդական եղանակներին։
Երիտասարդություն և կրթություն
Ալեքսանդր Գյորը ծնվել է 1932 թվականի օգոստոսի 10-ին Բեռլինում, որից հետո, երբ նա ընդամենը մի քանի ամսական էր, նրա ընտանիքը տեղափոխվել է Բրիտանիա։ Ալեքսանդրը սերում էր ծայրահեղ երաժշտական ընտանիքից. մայրը՝ Լաելյան, դասական կրթություն ստացած դաշնակահարուհի էր, իսկ հայրը Շյոնբերգի աշակերտ և աջաջնային դիրիժոր էր Շյոնբերգում, Մեսիենում (նա ղեկավարում էր Թուրանգալիլա սիմֆոնիայի բրիտանական պրեմիերան 1953 թվականին) և Մոնտևերդիում։ Մանուկ հասակում Ալեքսանդրը մեծացել է ընտանիքում, որտեղ մշտապես եղել են կոմպոզիտորներ, այդ թվում ՝ Մատիս Զայբերին և Մայքլ Թիպեթին։ Նա նաև դասեր է ստացել հոր գործընկեր և կոմպոզիտոր՝ Ալան Գրեյի մոտ։
Մանչեսթերյան քոլեջում կոմպոզիցիայի դասերին Գյորը ընկերանում է երիտասարդ կոմպոզիտորներ Պիտեր Մաքսվել Դեյվիսի, Հարիսոն Բիրթվիսթլի և դաշնակահար Ջոնսոն Օգդոնի հետ, որոնց հետ նա ստեղծում է «Նոր երաժշտություն Մանչեսթեր» խումբը։ Գյորի զարգացման կարևոր իրադարձություն էր Մեսիայի Տուրանգալիլա սիմֆոնիայի պրեմիերան Մեծ Բրիտանիայում, որը վարում էր նրա հայրը։ Ոչ-արևմտյան երաժշտության (օրինակ ՝ հնդկական ռագայի) նկատմամբ հետաքրքրությունը, որն առաջացել է Մեսիայի երաժշտության հետ հանդիպումից, զուգորդվել է միջնադարյան եղանակների նկատմամբ հետաքրքրությամբ, որոնք կիսվել են Պիտեր Մաքսվել Դևիսի և Հարիսոն Բիրթվիստլի հետ, մեծապես ազդել են Գյորի երաժշտական երևակայության վրա։
1955թ․-ին Գյորը հեռացավ Մանչեսթրից ՝ Փարիզ գնալու և Մեսիայի մոտ սովորելու համար, նա մնաց Փարիզում մինչև 1956թ․-ի հոկտեմբերը։ Գյորը փորձարկեց Բուլեզի բլոկային սոնորացիայի տեխնիկան, մասնավորապես 1956–1957 թվականներին նրա առաջին լարային քառյակում։
Վերադարձ Մեծ Բրիտանիա, 1956–76 թթ
Բրիտանիա վերադառնալուց հետո Գյորը որպես կոմպոզիտոր առաջընթաց գրանցեց 1957 թվականին իր «Համշխարհային ջրհեղեղի» կատարմամբ ՝ հոր գլխավորությամբ։ Սա մեծ, հավակնոտ ստեղծագործություն է, որը ոգեշնչված է Սերգեյ Էյզենշտեյնի գրվածքներից՝ Գյորի ոգեշնչման բազմաթիվ արտաերաժշտական ​​աղբյուրներից մեկը։ Տեսանելի էր, որ ձայնային աշխարհը ծագել է Վեբերնի տասներկու կանտատներից, բայց այն անուղղակիորեն ձգտում է Պրոկոֆևի Էյզենշտեյնի կանտաների պարտադրող ներդաշնակ լարվածության և լիակատար հնչեղության։ Կանտատի ժանրն այն ժանրն է, որը Գյոհրը դեռ նորից ու նորից կբացահայտեր իր կարիերայի ընթացքում։
Ոգևորված լինելով ընկերությունից երգչախմբային դիրիժոր Ջոն Ալդիսի հետ, ով մեծապես նվիրված էր նոր երաժշտությանը, Գյորը 1962 թվականին ստեղծեց իր երկու խմբերգերը, որոնք առաջին անգամ օգտագործեցին մոդալիզմի և սերիալիզմի համադրությունը, որը պետք է մնար նրա հիմնական տեխնիկական ռեսուրսը հետագայի համար։ 14 տարվա Սերիալիզմի մոդելի որոնումը, որը կարող էր արտահայտչական ազատություն թույլ տալ, հանգեցրեց նրան իր հայտնի Փոքր սիմֆոնիային ՝ Op. 15 (1963): Այն գրված է ի հիշատակ նրա հայրիկին, ով անսպասելիորեն մահացել էր։
1964 թ.-ին Գյորը, Պիտեր Մաքսվել Դեյվիսի և Հարիսոն Բիրթվիսլի հետ, հիմնում է Ուիլդշիրում գտնվող Ուորդուր ամրոցի ամառային դպրոցը, և որ ամենակարևորն է ՝ սա Գյորի օպերայով և երաժշտական ​​թատրոնով զբաղվելու սկիզբն էր։ 1966 թվականին նա գրել է իր առաջին օպերան՝ «Արդեն պետք է մեռնի» (Arden Muss Sterben), որը յակոբյան բարոյականության պիեսի հիմնովին բրեխտյան միջավայր է, որն ուներ անհարմար ժամանակակից քաղաքական և սոցիալական հնչեղություն։ Էհեր Ֆրիդի հեղինակած տեքստի Գյորի տպավորիչ ձևավորումը հանգավոր երկտողերով առավելագույնս օգտագործում է պարզ երաժշտական գաղափարներ, որոնք անընդհատ աղավաղվում են չար և հեգնական ազդեցությամբ։
1967 թվականին նա հիմնադրեց Երաժշտական ​​թատրոնի անսամբլը, իսկ 1971 թվականին ավարտեց երաժշտական թատրոնի եռափուլ ցիկլը ՝ Տրիպտիչը, որը բաղկացած էր երեք ստեղծագործություններից. Երուսաղեմի մասին ավելի ուշ սոնատը (1971) պատվիրվել է Երուսաղեմի Testimonium-ի կողմից և կատարել Իսրայելի կամերային նվագախմբի և Գարի Բերտինի կողմից։